bluuebunny/crossref_metadata_2025 huggingface dataset:
Η συμβολή της διοργάνωσης ειδικών γεγονότων στην ανάπτυξη των τουριστικών προορισμών
Authors: Ζωγράφος Γεώργιος
Published: January 2014

Η διδακτορική διατριβή σχετίζεται με τη διοργάνωση των Ολυμπιακών Αγώνων του 2004 στην Αθήνα και το πώς επηρέασε στο επόμενο διάστημα την τουριστική ανάπτυξη της Ελλάδας. Αφού εξετάζονται σε πρώτο επίπεδο σχετικά ζητήματα όπως το τι είναι τουριστική ανάπτυξη, τι είναι οι τουριστικοί προορισμοί, αλλά και ο κύκλος ζωής τους, εξετάζονται στη συνέχεια μια σειρά από θέματα που σχετίζονται με την αστική ανάπτυξη και τους μετασχηματισμούς του αστικού χώρου, τη διοργάνωση γεγονότων, αλλά και τους Ολυμπιακούς Αγώνες κ.ά. Η Αθήνα διοργάνωσε τους Ολυμπιακούς Αγώνες έχοντας ως επικοινωνιακό στόχο την επανα-ιδεολογικοποίησή τους. Η προφανής βελτίωση των τουριστικών μεγεθών στην πόλη τα επόμενα χρόνια πρόσφερε το πεδίο για τη διερεύνηση της δυναμικής που έχει η ποικίλη χρήση ιστορικών δεδομένων στη διοργάνωση ενός γεγονότος για την επιτυχημένη στόχευση δυνητικών τουριστικών αγορών, οι οποίες συνδέονται συναισθηματικά με τις πόλεις και τα συναφή ιστορικά δεδομένα τα οποία πραγματεύεται η διοργάνωση. Σε αυτό το πλαίσιο εξετάστηκε τόσο η διοργάνωση του 2004, αλλά και οργανώθηκαν τα παρακάτω: Α. Συλλογή στατιστικών στοιχείων τόσο για την αποτύπωση της διακύμανσης των τουριστικών μεγεθών σε όλη τη χώρα, αλλά και την αποτύπωση της βελτίωσης των μεγεθών της Αθήνας. Β. Επιλογή τεσσάρων περιοχών για τη διενέργεια έρευνας με ερωτηματολόγια σχετικά με την άποψη των ιδιωτών εργαζομένων στο χώρο του τουρισμού, αλλά και φορέων σχετικά με τους Ολυμπιακούς Αγώνες του 2004. Οι περιοχές αυτές είναι η Αθήνα και η Θεσσαλονίκη, η Πιερία αντιπροσωπεύοντας τις ανεπτυγμένες τουριστικά περιοχές και η Άρτα εκπροσωπώντας τις μη τουριστικά ανεπτυγμένες. Τα συμπεράσματα και οι προτάσεις οι οποίες προκύπτουν είναι σε διάφορα επίπεδα: Το ειδικό γεγονός συμβάλλει σημαντικά στη βελτίωση των μεγεθών του τόπου όπου διοργανώνεται. Η συμβολή του στη βελτίωση των μεγεθών άλλων προορισμών της διοργανώτριας χώρας είναι αυξημένη και εξαρτάται από παραμέτρους που αφορούν στην ίδια την εξέλιξη της διάρθρωσης του προορισμού, αλλά και των αγορών που τον τροφοδοτούν. Για την Άρτα και τη Θεσσαλονίκη προτείνεται ένα πλαίσιο ανάπτυξης του αστικού τουρισμού χρησιμοποιώντας ως εργαλείο την πολύπλευρη αντιμετώπιση της κληρονομιάς, πλαίσιο το οποίο αναδύθηκε επιτυχώς στην Αθήνα.
Μελέτη και ανάπτυξη συστοιχιών νανοκρυσταλλιτών ημιαγωγών σε μήτρα μονωτικού για εφαρμογές σε μνήμες
Authors: Ολζιέρσκυ Αντώνιος
Published: January 2014

Στα πλαίσια αυτής της διδακτορικής διατριβής, μελετήθηκε η ενσωμάτωση νανοκρυσταλλιτών Ge σε μήτρα μονωτικού (SiO2) για την εφαρμογή τους στην τεχνολογία των μη-πτητικών μνημών. Οι νανοκρυσταλλίτες Ge παρουσιάζουν πλεονεκτήματα ως προς τους αντίστοιχους νανοκρυσταλλίτες Si, που συνδέονται με τον χρόνο συγκράτησης του φορτίου στη μνήμη. Μελετήθηκαν τρόποι με τους οποίους μπορεί κανείς να αναπτύξει νανοκρυσταλλίτες Ge σε μήτρα SiO2, ώστε να κατασκευαστεί λειτουργικό κύτταρο μνήμης προκειμένου να εκτιμηθούν τα πλεονεκτήματα των νανοκρυσταλλιτών Ge σε σχέση με αντίστοιχες τεχνολογίες με νανοκρυσταλλίτες Si. Η δεύτερη πρωτοτυπία της διατριβής αυτής ήταν ότι εισήχθηκε η χρήση διατεταγμένων νανοκρυσταλλιτών Ge η οποία διάταξη παρουσιάζει σημαντικά πλεονεκτήματα ως προς τον έλεγχο των διαστάσεων και της θέσης των νανοκρυσταλλιτών στη δομή. Η διάταξη των νανοκρυσταλλιτών επιτεύχθηκε με λιθογραφία ηλεκτρονικής δέσμης και επιλεκτική ανάπτυξη σε μικρά παράθυρα στο στρώμα SiO2. Τα δείγματα μελετήθηκαν με μικροσκοπία διέλευσης ως προς τη δομή τους προκειμένου να φανεί η επίδραση των διεργασιών ανάπτυξης του υλικού στον σχηματισμό νανοκρυσταλλιτών Ge. Κατασκευάστηκαν πυκνωτές MOS και μη-πτητικές μνήμες τύπου n-MOSFET και μελετήθηκαν τα εμφανιζόμενα φαινόμενα μνήμης.
Αντιφλεγμονώδεις, αντιαιμοπεταλιακές και αντικαρκινικές δράσεις συμπλόκων του κασσιτέρου με οργανικούς υποκαταστάτες σε in vitro, ex vivo και in vivo χημικά και βιολογικά μοντέλα
Authors: Μέτσιος Απόστολος
Published: January 2014

Στην παρούσα διδακτορική μελετήθηκαν τα εξής σύμπλοκα του κασσιτέρου με θειοαμίδια: (C6H5)3Sn(ΒΖΟ5), (C6H5)3Sn(ΒZT5), (CH3)2Sn(CBZT2), (C4H9)2Sn(CBZT3), (C6H5)2Sn(CBZT4) και (C6H5)3Sn(CBZT5). Η κυτταροτοξική τους δράση μελετήθηκε σε σειρά λειομυοσαρκωματικών κυττάρων LMS που απομονώθηκε από επίμυες Wistar που ανέπτυξαν όγκους μετά από s.c έγχυση βενζοπυρενίου και σε κύτταρα καρκίνου του μαστού (MCF7),καθώς και σε υγιείς ινοβλάστες MRC5 που διενερ-γήθηκε τόσο με την χρώση Trypan Blue όσο και με τη μέθοδο ΜΤΤ, καθώς και με την ικανότητα σχηματισμού αποικιών των κυττάρων. Μελετήθηκε επίσης στα LMS, η κυτταροτοξική δράση του υποκαταστάτη των CBZT3 και CBZT5, 5-χλώρο-2 μερκάπτοβενζοθειαζόλιο (CBZT). Η μελέτη νέκρωσης ή απόπτωσης που προκαλείται στα LMS από τα CBZT3 & CBZT5 έγινε με κυτταρομετρία ροής. Επίσης μελετήθηκε η ικανότητα τους να αναστέλλουν την συσσώρευση των αιμοπεταλίων τόσο από φυσιολογικούς αγωνιστές (PAF, ADP) όσο και από LMS. Το CBZT5 μελετήθηκε επίσης ως προς την τοξικότητα του σε 15 επίμυες Wistar με i.p 0.8mg,8mg & 80mg/kg Β.Σ. H κυτταροτοξική δράση του CBZT5 μελετήθηκε σε 40 θήλεα Wistar που ανέπτυξαν όγκους με ενοφθαλμισμό 1.5 έως 2.0 x 106 LMS. Τα ζώα χωρίστηκαν σε τρείς ομάδες: Την ομάδα ελέγχου (10 Ζώα), την ομάδα πειραματισμού 1, (15 ζώα) και 2,(15 Ζώα) στις οποίες χορηγήθηκε το CBZT5 i.p σε συνολική δόση 8mg/kg Β.Σ., διαιρεμένη σε 4 δόσεις ανά 5νθήμερο στην ομάδα 1 και σε 3 δόσεις ανά 10ήμερο στην ομάδα 2. Μελετήθηκε ο χρόνος επιβίωσης η ταχύτητα ανάπτυξης του όγκου, ο αριθμός των ζώων με μεταστάσεις και έγινε ιστολογικός έλεγχος των όγκων. Από τις κυτταρικές μελέτες διαπιστώθηκε ότι:τα ισχυρότερα σύμπλοκα ήταν τα CBZT3 και CBZT5 ( με IC50 0.264μΜ και 0.140μΜ αντίστοιχα). Από την κυτταρομετρία ροής φάνηκε ότι το CBZT3 προκαλεί κατά 13% νέκρωση και κατά 85% απόπτωση και το CBZT5 18% νέκρωση και 60% απόπτωση ,ενώ δεν εμφάνισαν κυτταροτοξική δράση στα MRC5 σε συγκεντρώσεις IC50. Ο υποκαταστάτης CBZT εμφάνισε ασθενή κυτταροτοξική δράση σε σχέση με τα σύμπλοκά του, στα LMS (IC50 87.5μΜ). Τα CBZT3 & CBZT5 εμφάνισαν ισχυρή αναστολή της συσσώρευσης των αιμοπεταλίων κυρίως προκαλούμενης από τα LMS (IC50 CBZT3 :0.00537mM , IC50 CBZT5: 0.0898mM). Το CBZT5 στα ζώα με λειομυοσάρκωμα, προκάλεσε σημαντική παράταση της επιβίωσης στις ομάδες πειραματισμού (p<0,01) ,μείωση της ταχύτητας ανάπτυξης του όγκου (p<0,05) πρόληψη εμφάνισης μεταστάσεων στις ομάδες πειραματισμού 1 & 2 (0%),σε σύγκριση με την ομάδα ελέγχου (40%). Οι δράσεις των συμπλόκων μπορεί να αποδοθούν στην υπεροξείδωση των λιποειδών των κυτταρικών μεμβρανών, στην αντιφλεγμονώδη δράση τους και στη δομή τους. Συμπερασματικά, τα οργανικά σύμπλοκα του κασσιτέρου με θειοαμίδια και ιδιαίτερα το CBZT5,διαθέτουν ισχυρή αντικαρκινική δράση και χαμηλή τοξικότητα, που τα καθιστούν πιθανούς διαδόχους οργανομεταλλικών ενώσεων που χρησιμοποιούνται στη χημειοθεραπεία.
Επιμόρφωση εκπαιδευτικών στη διαχείριση εθνοπολιτισμικών διαφορών
Authors: Μάγος Κωνσταντίνος
Published: January 2014

Σκοπός της διατριβής ήταν να μελετήσει τις αλλαγές αντιλήψεων και στάσεων των εκπαιδευτικών σε θέματα διαχείρισης εθνοπολιτισμικών διαφορών ως αποτέλεσμα της συμμετοχής τους σε ένα πρόγραμμα επιμόρφωσης και της υλοποίησης μιας έρευνας-δράσης. Υποκείμενα της έρευνας ήταν 78 εκπαιδευτικοί της πλειονότητας που εργάζονταν στα Μειονοτικά Σχολεία της Θράκης και οι οποίοι για δύο χρόνια επιμορφώθηκαν σε θέματα σχετικά με τη διαχείριση της ετερότητας και τη διαπολιτισμική εκπαίδευση. Παράλληλα με το σύνολο των 78 εκπαιδευτικών, οι απόψεις των οποίων ερευνήθηκαν μέσω ερωτηματολογίων, μελετήθηκαν με χρήση ημιδομημένων συνεντεύξεων καθώς και συμμετοχικής και συστηματικής παρατήρησης οι επιμέρους περιπτώσεις 9 εκπαιδευτικών. Από τους εκπαιδευτικούς αυτούς τρεις συμμετείχαν στην επιμόρφωση και παράλληλα υλοποίησαν έρευνα-δράση, τρεις συμμετείχαν στην επιμόρφωση χωρίς να ασχοληθούν με έρευνα-δράση και τρεις ούτε συμμετείχαν στην επιμόρφωση ούτε υλοποίησαν έρευνα-δράση. Η ανάλυση των αποτελεσμάτων της έρευνας ανέδειξε μια σειρά αλλαγών στις αντιλήψεις και τις στάσεις των εκπαιδευτικών που συμμετείχαν στην επιμόρφωση και ιδιαιτέρα εκείνων που υλοποίησαν έρευνα-δράση. Οι αλλαγές αυτές αφορούν τόσο σε ζητήματα που σχετίζονται με τη διαχείριση των εθνοπολιτισμικών διαφορών και της γενικότερης ετερογένειας της σχολικής τάξης όσο και σε θέματα που συνδέονται με το ρόλο του εκπαιδευτικού και το παιδαγωγικό του έργο.
Perceptions of early childhood education quality in Kenya
Authors: Muganda Beatriche-Nelima
Published: January 2014

This study investigated the perceptions of parents, teachers and headteachers towards the quality of early childhood education provided by preschools sponsored by parents and the communities in Lurambi Division of Kakamega District, Kenya. The quality of education was described according to the assessment depicted by the respondents’ perceptions and discussed in relation to past findings. A total of 162 randomly selected respondents participated in the study. The participants, 30 headteachers, 32 teachers and 100 parents were obtained from 32 preschools. A questionnaire was used to collect the perceptions of teachers, headteachers and parents concerning established structural and contextual variables of quality on a Likert-type scale. The data was analyzed quantitatively. Descriptive statistics facilitated an examination of perceived quality. Inferential statistics determined significant differences in the group perceptions of early childhood education quality. Perceptions of the three groups of respondents were tested for significant differences simultaneously using the Kruskal Wallis test, while, pair-wise testing was accomplished by the Mann Whitney U test. Overall, a significant difference existed between the perceptions of teachers, headteachers and parents towards early childhood education quality. The difference was dominant when the three groups were compared simultaneously and was mainly attributable to the significantly different perceptions of quality held by the teachers and parents. However, the perceptions of teachers and headteachers, as well as, the perceptions of parents and headteachers were largely convergent. In addition, group perceptions tended to be consistent with respect to the structural and space and furnishings dimensions of quality whereas perceptions towards the internal operations of the institutions remained significant different. The respondents upheld universal standards of early childhood education quality and acknowledged the fact that the education provided by the community preschools failed to meet these standards. Although parents and headteachers perceived the education provided as poor in quality while the preschool teachers maintained that the education provided was fair, the perceptions of the headteachers were in support of the teachers. The pattern of group perceptions indicated that the perceptions of teachers and headteachers were influenced by expert knowledge. The parents assessed the quality of early childhood education more accurately than did the teachers and headteachers that held a more personal stake in the early childhood education program. On the basis of these findings, it was concluded that the teachers and headteachers did not take the due responsibility for the problem of quality in the preschools. Besides, significant differences in the perceptions of teachers, headteachers and parents towards early childhood education quality inhibited a unified pursuit for quality care and education services for the children enrolled in the rural community preschools in Kenya.
Μεταβολές της σύστασης του σώματος και της οστικής μάζας σε ασθενείς με HIV λοίμωξη
Authors: Τσεκές Γεώργιος
Published: January 2014

Σε 82 ασθενείς με HIV λοίμωξη χωρίς κλινικά εμφανή λιποδυστροφία έγινε, με μέθοδο DEXA,παρακολούθηση (με μεσοδιάστημα δύο ετών) της σύστασης του σώματος. Αποτελέσματα: JL Οιασθενείς εμφανίζουν απώλεια οστικής μάζας, ενώ το ποσοστό αυτών με οστεοπενία αυξάνει με τηνπάροδο του χρόνου. Η απώλεια οστικής μάζας είναι μεγαλύτερη σε ασθενείς που λαμβάνουναναστολείς πρωτεασών. 2. Οι ασθενείς εμφανίζουν απώλεια βάρους που οφείλεται σε απώλεια λίπους,κυρίως από τα άκρα. 3. Αντίθετα προς το λίπος, η μη λιπώδης μαλακή μάζα δεν εμφανίζει αξιόλογημεταβολή. 4. Παρατηρήθηκε ισχυρή και στατιστικά σημαντική θετική συσχέτιση μεταξύ απώλειαςβάρους - απώλειας λίπους, απώλειας βάρους - απώλειας οστικής μάζας και απώλειας λίπους -απώλειας οστικής μάζας. 5. Η διάρκεια αντιρετροϊικής αγωγής επηρεάζει αρνητικά το σωματικό βάροςκαι το λίπος, ενώ η άνοδος της τιμής των CD4+ Τ-λεμφοκυττάρων επηρεάζει αρνητικά την οστικήμάζα. 6. Οι ασθενείς που λαμβάνουν αναστολείς πρωτεασών διατηρούν σταθερό το λίπος κορμού, ενώχάνουν μεγάλη ποσότητα υποδορίου λίπους από τα άκρα. Οι ίδιες ακριβώς μεταβολές παρατηρούνταικαι στους ασθενείς που δεν λαμβάνουν αναστολείς πρωτεασών, καθώς και στους ασθενείς πουλαμβάνουν δύο νουκλεοσιδικά ανάλογα. Εκεί που υπάρχει διαφορά μεταξύ των θεραπευτικών ομάδωνείναι στη σχετική απώλεια λίπους από τις διάφορες θέσεις του σώματος: οι ασθενείς που λαμβάνουναναστολείς πρωτεασών φαίνεται ότι χάνουν περισσότερο περιφερικό και λιγότερο κεντρικό λίπος. 7.Σε όλες τις θεραπευτικές ομάδες που μελετήθηκαν παρατηρήθηκε ισχυρή και στατιστικά σημαντικήθετική συσχέτιση μεταξύ της μεταβολής του λίπους στον κορμό και της μεταβολής του λίπους σταάκρα. 8. Η ανάλυση της σύστασης του σώματος των HIV+ ασθενών με DEXA είναι απαραίτητη γιατην ανάδειξη των υποκλινικών μεταβολών του λίπους που παρατηρούνται στους ασθενείς αυτούς.
Πολωσιμότητες και υπερπολωσιμότητες μοριακών συστημάτων
Authors: Αβραμόπουλος Άγγελος
Published: January 2014

Στην παρούσα διδακτορική διατριβή εξετάζονται με τη βοήθεια μεθόδων της κβαντικής χημείας ορισμένα ζητήματα που αφορούν την πολωσιμότητα και τις υπερπολωσιμότητες - πρώτη και δεύτερη - επιλεγμένων μοριακών συστημάτων. Σκοπός της μελέτης αυτής ήταν η κατανόηση αυτών των μοριακών ιδιοτήτων, οι οποίες είναι ιδιαίτερα σημαντικές για τη δημιουργία μη γραμμικών οπτικών υλικών, τα οποία έχουν πολλές τεχνολογικές εφαρμογές. Χρησιμοποιώντας μερικές απο τις πιο ακριβείς μεθόδους, όπως είναι οι CCSD(T), CASSCF, CASPT2 και η Douglas - Kroll προσέγγιση, μελετήθηκαν οι ηλεκτρονιακές συμβολές στην πολωσιμότητα και τις υπερπολωσιμότητες, ενώ οι δονητικές τους ιδιότητες εξετάστηκαν χρησιμοποιώντας τις μεθόδους των Bishop - Kirtmann και Numerov - Cooley. Συγκεκριμένα διερευνήθηκαν τα εξής θέματα : 1. Η επίδραση της ηλεκτρονιακής συσχέτισης στις ηλεκτρονιακές και στις δονητικές ιδιότητες των υδριδίων του λιθίου, νατρίου και καλίου σ’ επίπεδο MP2 και CCSD(T). 2. Η επίδραση του βασικού συνόλου και της ηλεκτρονιακής συσχέτισης στις ηλεκτρονιακές και δονητικές συμβολές στην πολωσιμότητα και στις υπερπολωσιμότητες του ακετονιτριλίου. 3. Η επαγόμενη απο αλληλεπίδραση διπολική ροπή και πολωσιμότητα στο διμερές HFIIIAuH. Επίσης διερευνήθηκε η σχετικιστική διόρθωση στις προαναφερθείσες ιδιότητες. 4. Η επίδραση της δομής στις ηλεκτρονιακές και δονητικές συμβολές στην πολωσιμότητα και στις υπερπολωσιμότητες. Για τη μελέτη αυτή χρησιμοποιήθηκαν οι αζόλες και τα ισομερή του OHC-CH=CH-NH2.
Η οργάνωση, η φύση και η λειτουργία του συνδικαλιστικού φαινομένου στα σώματα ασφαλείας
Authors: Τήκος Ευστάθιος
Published: January 2014

[…] Στόχος της παρούσας διατριβής είναι, κατά πρώτον, να παρουσιαστούν αυτές καθαυτές οι διαστάσεις του συνδικαλιστικού φαινομένου στα σώματα ασφαλείας. Οι όροι λειτουργίας, οι δυνατότητες και οι περιορισμοί που τίθενται στην εκπροσώπηση των συμφερόντων του προσωπικού. Κατά δεύτερον, έχοντας ως δεδομένα αφενός τη σημασία που έχουν οι κατασταλτικοί μηχανισμοί, όπως τα σώματα ασφαλείας, στην επιβολή, παγίωση και αναπαραγωγή του κυρίαρχου (αστικού) συνασπισμού εξουσίας, και αφετέρου το περιοριστικό νομοθετικό καθεστώς που τους επιβλήθηκε για την απόλαυση των συνδικαλιστικών ελευθεριών τους, σε συνδυασμό με την κοινωνική προέλευση (μικροαστικά, αγροτικά στρώματα της υπαίθρου) της πλειοψηφίας των στελεχών, να διερευνηθεί ο βαθμός που οι παραπάνω παράγοντες συντελούν, ώστε το συνδικαλιστικό κίνημα στον υπό μελέτη χώρο να κινείται σε ένα πλαίσιο συναίνεσης, και μάλιστα όχι κατ’ ανάγκη ακούσιο, αλλά συνειδητά με τις εκάστοτε κυβερνητικές επιλογές. Δηλαδή, η μη ανάπτυξη ενός συγκρουσιακού κλίματος δεν οφείλεται τόσο στην απαγόρευση ενός «εργαλείου» διαπραγματευτικής ισχύος του συνδικαλισμού, όπως είναι η δυνατότητα προσφυγής σε απεργία, αλλά υπονοεί τον δεδομένο τρόπο κινητοποίησης των μελών της μικροαστικής τάξης, η οποία λόγω της σύνδεσης των συμφερόντων των μελών της με τον δεδομένο τρόπο ανάπτυξης των παραγωγικών δυνάμεων και τον κρατικό μηχανισμό που αυτός διαμορφώνει, δεν θα μπορούσε να εναντιωθεί στο κράτος «της». Κατ’ επέκταση, κάτι που αποτελεί τον τρίτο στόχο της παρούσας διατριβής, θα πρέπει να διευρυνθεί αν το κλίμα συναίνεσης απέναντι στις κρατικές επιλογές σε συνδυασμό με το περιοριστικό νομοθετικό πλαίσιο αναφορικά με τη δραστηριοποίηση των συνδικαλιστικών οργανώσεων δημιουργούν ένα συντεχνιακό χαρακτήρα και ένα πλαίσιο περιχαράκωσης με το ευρύτερο συνδικαλιστικό κίνημα, που αντικειμενικά περιορίζει τις δυνατότητες ανάπτυξης ενός κοινού πλαισίου δράσης. Κατ’ ακολουθία, η έλλειψη του συντονισμού δράσης είναι δυνατόν να προκαλέσει ενίσχυση του ανταγωνισμού μεταξύ των συνδικαλιστικών οργανώσεων και τη μεταξύ τους απομόνωση, μειώνοντας τις πιθανότητες πίεσης προς την κατεύθυνση υλοποίησης πολιτικών, που να ευνοούν ευρύτερα εργασιακά στρώματα. Τέλος, η παρούσα διατριβή σκοπεύει να αναζητήσει ενδεχόμενες συσχετίσεις με τα όσα διαδραματίζονται στο ευρύτερο συνδικαλιστικό κίνημα σήμερα και ειδικότερα, ποιες στρατηγικές που εμφανίζονται στο ευρύτερο συνδικαλιστικό κίνημα υιοθέτησε το συνδικαλιστικό κίνημα στα σώματα ασφαλείας ώστε να εξασφαλιστεί η επιρροή του, μέσω της αύξησης των μελών του και της ενεργού συμμετοχής αυτών στις εσωτερικές διεργασίες των συνδικάτων, στα διάφορα κέντρα λήψης αποφάσεων. […]
Γεωλογική, γεωμορφολογική και γεωγραφική μελέτη των αστικών περιοχών του νομού Τρικάλων - Δυτικής Θεσσαλίας
Authors: Μπαθρέλλος Γεώργιος
Published: January 2014

Στην διατριβή αυτή γίνεται προσπάθεια να μελετηθεί και να ερευνηθεί η σύνδεση της γεωλογίας, της γεωμορφολογίας και της γεωγραφίας με την ανάπτυξη των αστικών κέντρων. Επίσης μελετώνται οι συνθήκες προστασίας και ασφάλειας των κατοίκων και των κατασκευών των αστικών κέντρων από φυσικούς κινδύνους.Τέλος αποδεικνύεται η χρησιμότητα της γεωλογίας στον χωροταξικό σχεδιασμό ενόςαστικού περιβάλλοντος.Στο πρώτο μέρος της διατριβής αυτής μελετήθηκαν τα γεωγραφικά,γεωλογικά, τεκτονικά, κλιματικά, σεισμολογικά, μορφολογικά, γεωμορφολογικά και μορφοτεκτονικά στοιχεία μιας ευρύτερης περιοχής.Στο δεύτερο μέρος της διατριβής αυτής παρουσιάζονται η αστική γεωλογία και η αστική γεωμορφολογία του Νομού Τρικάλων και μελετώνται σε τέσσερα στάδια. Στο πρώτο μελετώνται όλα εκείνα τα φαινόμενα και τα στοιχεία, τα οποία σχετίζονται με τα εδάφη και τα πετρώματα. Στο δεύτερο στάδιο μελετώνται τα φαινόμενα και τα στοιχεία, τα οποία σχετίζονται με τα νερά. Στο τρίτο στάδιο εξετάζεται η εκτίμηση των φυσικών κινδύνων. Τέλος στο τελευταίο στάδιοεξετάζεται ο ρόλος της γεωλογίας στο χωροταξικό σχεδιασμό.
Οι γλωσσικές δεξιότητες των νηπίων υπό το πρίσμα του αναδυόμενου γραμματισμού
Authors: Γώτη Ευθυμία
Published: January 2014

This study presents the language skills of the preschoolers under the view of the emergent literacy. The motive of our research interest was the fact, based to bibliographical review, that the language skills are relevant with the reading success and they are also the motive of children’s written language production. Furthermore, the need of researching two significant settings of the language skills came up, those of the family and the preschool. Specifically, in the research that took place during the school year 2007-2008, the scouting of the preschoolers’ language skills was attempted with a mass of essays as well as that of the family literacy based on a questioner filled by the parents. After that, there was an effort to associate the facts of the language skills with the components of the family literacy in order to ascertain or to deactivate its effect as significant or insignificant element regarding their development. The element analysis brought out the lack of the emergent literacy skills. Furthermore the relation of language skills and family literacy did not present high correlations. On the contrary, the interventional implementation of the language program brought out the significance of the preschool as an overbearing factor of the emergent literacy development. The elements of the study can be used in the planning of special research approach of the emergent literacy, in the sensitization and information of the preschool teachers regarding the complex and the growth of the emergent literacy and also in underlining the role of the interventional programs in the development of preschoolers’ language skills.
Ολοκληρωμένες υβριδικές διατάξεις μίκρο-ρευστομηχανικών πολυαισθητήρων στη μεσοκλίμακα
Authors: Πετρόπουλος Αναστάσιος
Published: January 2014

Στα πλαίσια της παρούσης διδακτορικής διατριβής αναπτύχθηκε μια καινοτόμος τεχνολογία κατασκευής με βάση την οποία παρασκευάστηκαν θερμικοί αισθητήρες μέτρησης διαφόρων μεγεθών. Η συγκεκριμένη τεχνολογία συγκεράζει τυπικές τεχνικές διαμόρφωσης τυπωμένων κυκλωμάτων και τυπικές μεθόδους μικρομηχανικής, αντιμετωπίζοντας ουσιαστικά ορισμένα κρίσιμα στάδια κατασκευής των μικροσυστημάτων, με κυριότερο αυτό της ηλεκτρικής επικοινωνίας τους με το μακρόκοσμο. Επιπλέον, καθώς η δομή των παραγόμενων συσκευών αποτελείται από πολυμερή υλικά, επιτυγχάνεται υψηλός βαθμός θερμικής μόνωσης των αισθητήριων στοιχείων, με συνέπεια την δυνατότητα χρήσης τους στην ανίχνευση πολλών μεγεθών. Αρχικά, στο Κεφάλαιο 1 γίνεται μια εισαγωγή στην έννοια της μέτρησης και στους αισθητήρες, καθώς και στα βασικότερα χαρακτηριστικά λειτουργίας τους. Το Κεφάλαιο 2 περιέχει την περιγραφή του τεχνολογικού υποβάθρου των συσκευών που αναπτύχθηκαν. Στο Κεφάλαιο 3, περιέχεται το θεωρητικό υπόβαθρο λειτουργίας των θερμικών αισθητήρων με την ανάλυση των μηχανισμών διάδοσης της θερμότητας. Στα επόμενα κεφάλαια γίνεται η παρουσίαση των αποτελεσμάτων της ερευνητικής δραστηριότητας. Η πλήρης περιγραφή της τεχνολογίας κατασκευής πραγματοποιείται στο Κεφάλαιο 4, όπου αναλύονται τα επί μέρους στάδια της διαδικασίας. Αναφέρονται τα πλεονεκτήματα της συγκεκριμένης κατασκευαστικής τεχνολογίας, ενώ περιγράφονται εκτενώς τα δομικά και λειτουργικά χαρακτηριστικά των διατάξεων που προκύπτουν. Οι πρώτες εφαρμογές των διατάξεων αναφέρονται στο Κεφάλαιο 5, στο πρώτο τμήμα του οποίου παρουσιάζεται η λειτουργία του αισθητήρα κενού, ενώ στο δεύτερο τμήμα του η λειτουργία του αισθητήρα θέσης. Στο Κεφάλαιο 6, περιγράφεται η ανάπτυξη μοντέλων προσομοίωσης της λειτουργίας του αισθητήρα μέτρησης ροής υγρών. Με βάση τα αποτελέσματα της προσομοίωσης σχεδιάστηκε ο αισθητήρας ροής υγρού, ο χαρακτηρισμός του οποίου παρουσιάζεται στο Κεφάλαιο 7 μαζί με τα αποτελέσματα λειτουργίας του αισθητήρα ροής αερίων. Στο Κεφάλαιο 8 παρουσιάζεται ο μικρορευστομηχανικός αισθητήρας μέτρησης ροής, ο οποίος κατασκευάζεται με βάση μια επέκταση της δεδομένης τεχνολογίας κατασκευής προς ολοκλήρωση πολυμερικών μικροκαναλιών στην επιφάνεια του αισθητήρα. Τέλος στο Κεφάλαιο 9, παρουσιάζεται μια διαφορετικού προσανατολισμού εξέλιξη της τεχνολογίας κατασκευής, η οποία οδηγεί στην ανάπτυξη ενός εύκαμπτου αισθητήρα μέτρησης της ροής αερίων
Χρονοχώροι στην πόλη και καθημερινότητα
Authors: Χαϊδοπούλου-Βρυχέα Μαρία
Published: January 2014

Η παρούσα διδακτορική διατριβή αφορά την προσέγγιση της καθημερινότητας στην Αθήνα και στην πόλη του Μεξικού από την οπτική των κοινωνικών υποκειμένων. Μελετά καθημερινά βιώματα και πρακτικές, ακολουθώντας τις θεωρητικές αναλύσεις των H. Lefebvre και D. Massey για το χώρο. Εστιάζει σε χρονοχώρους συνάντησης-συζήτησης (ημιδημόσιους χώρους “ελεύθερου” χρόνου), οι οποίοι ονομάζονται “χώροι (χρονοχώροι) απόλαυσης”. Βασίζεται κυρίως σε πρωτογενή έρευνα πεδίου στην Αθήνα και στην πόλη του Μεξικού, και συγκεκριμένα σε ημιδομημένες συνεντεύξεις 40 ατόμων ηλικίας περίπου 25-45 ετών, τα οποία εργάζονται, δεν έχουν οικογενειακές υποχρεώσεις και συνηθίζουν να επισκέπτονται συγκεκριμένους χώρους απόλαυσης στην καθημερινότητά τους. Η έρευνα αναδεικνύει τον αλληλοσυσχετισμό και τη ρευστότητα των χρονοχώρων των συγκεκριμένων υποκειμένων και εξετάζει κάποιες κοινές κατηγορίες, όπως χρονοχώροι εργασίας, χρονοχώροι απόλαυσης (το “έξω”) και διαδρομές στην πόλη, καθώς και τις αναπαραστάσεις σε σχέση με την κατηγορία του “ελεύθερου” χρόνου. Οι βιωμένοι χρονοχώροι και οι αντίστοιχες πρακτικές φαίνεται ότι αφορούν εναλλαγές χρονοχώρων χαλάρωσης και έντασης και εκφράζουν μια καθημερινότητα ως συνεχές, ενώ συχνά ξεφεύγουν από τα διακριτά όρια μετρήσιμων χρόνων και υλικών χώρων ή άλλων αφηρημένων αναπαραστάσεων. Η ανάπτυξη μιας σχέσης με την πόλη μελετάται μέσω της χρήσης δημόσιων και ημιδημόσιων χώρων και προτείνεται η έννοια της βιωματικής αναπαράστασης του “δημόσιου οικείου” για να ορίσει τους συγκεκριμένους χρονοχώρους απόλαυσης που εξετάζει η έρευνα. Ως προς τη σημασιολόγηση, δηλαδή, των υποκειμένων, προτείνεται το “δημόσιο οικείο” σε μια προσπάθεια να περιγραφεί με επιστημονικούς όρους ένα βίωμα. Η διατριβή αναδεικνύει τη σημασία των βιωμάτων στη συγκρότηση της καθημερινότητας στην πόλη και την πιθανή απόκλισή τους από αφηρημένες κυρίαρχες αναπαραστάσεις για το χρόνο και το χώρο. Τα βιώματα παράγουν πρακτικές και, άρα, επηρεάζουν την κατασκευή της ίδιας της πόλης. Επίσης, τα βιώματα, κυρίως χρονοχώρων χαλάρωσης, μπορούν να δημιουργήσουν βιωματικές αναπαραστάσεις οι οποίες, μέσα από τις “αντιφάσεις” τους, εκφράζουν τη δημιουργικότητα της καθημερινότητας, αλλά και τους περιορισμούς των δικών μας (επιστημονικών) κατηγοριοποιήσεων.
Το ζήτημα της επανένωσης των γλυπτών του Παρθενώνα στο πλαίσιο της νέας διεθνούς πρακτικής επιστροφής πολιτιστικών αγαθών
Authors: Κόρκα Ελένη
Published: January 2014

Τα τελευταία χρόνια έχουν πραγματοποιηθεί παγκοσμίως πλείστες επιστροφές πολιτιστικών αγαθών στον τόπο προέλευσης τους, οι οποίες σηματοδοτούν την απαρχή μιας νέας εποχής στο διεθνές πολιτιστικό γίγνεσθαι. Η παρούσα μελέτη αποσκοπεί να σκιαγραφήσει τη νέα, διαμορφούμενη διεθνή πρακτική στο πεδίο της επιστροφής πολιτιστικών αγαθών σε συνδυασμό με το ζήτημα της επιστροφής των Γλυπτών του Παρθενώνα. Για την επίτευξη του σκοπού αυτού θα επιχειρηθεί αφενός συστηματική καταγραφή και συγκέντρωση όσων δυνατόν περισσότερων ενδεικτικών περιπτώσεων επιστροφής αγαθών στον τόπο προέλευσής τους και αφετέρου αναλυτική έκθεση και παρουσίαση πρωτότυπης αρχειακής έρευνας στα αρχεία του Έλγιν αναφορικά με το ιστορικό της αρπαγής των Μαρμάρων του Παρθενώνα. Η αρχειακή έρευνα που διενεργήθηκε στα αρχεία του λόρδου Έλγιν στη Σκωτία αλλά και σε διάφορα αρχεία και βιβλιοθήκες της Αγγλίας έφερε στο φως τρεις αδημοσίευτες επιστολές του Έλγιν (προς τον βοιβόδα της Αθήνας, προς τον R Adair και προς τον λόρδο Hawkesbury), οι οποίες προσφέρουν νέα στοιχεία αναφορικά με τη «νομιμότητα» των ενεργειών του λόρδου Έλγιν και συνεπώς αναδεικνύουν μια άγνωστη πτυχή του ιστορικού της αφαίρεσης των Γλυπτών του Παρθενώνα, συμπληρώνοντας πολλά κενά στην έρευνα. Εκτός από το βασικό αυτό θέμα της αρχειακής έρευνας και το corpus των περιπτώσεων επιστροφών, που βασίζεται σε πολυετή έρευνα στον τύπο, στο διαδύκτιο και στην υπάρχουσα σχετική βιβλιογραφία, το ζήτημα της επιστροφής των αγαθών στον τόπο προέλευσης τους εξετάζεται σε άλλα επτά κεφάλαια, με στόχο την πληρέστερη πραγμάτευση του θέματος. Με την παρούσα έρευνα το ζήτημα της επιστροφής των Γλυπτών του Παρθενώνα τίθεται σε νέα βάση, δεδομένου ότι προσφέρει, επιπλέον, νέα επιχειρηματολογία αναφορικά με αυτό, ενταγμένη στο πλαίσιο της πρακτικής που έχει πρόσφατα διαμορφωθεί διεθνώς και παρουσιάζεται στο παρόν πόνημα, μολονότι η περίπτωση της επιστροφής των Γλυπτών του Παρθενώνα, ένεκα της μοναδικότητας του μνημείου, δε συγκρίνεται με τις περιπτώσεις επιστροφής αγαθών που παρατίθενται.
Ηλεκτρολυτική συναπόθεση νανοσωματιδίων οξειδίων με βάση tiO2 επί μεταλλικής μήτρας και μελέτη φωτοκαταλυτικών και αντιδιαβρωτικών ιδιοτήτων τους
Authors: Σπανού Στυλιανή
Published: January 2014

Στην παρούσα διδακτορική διατριβή μελετήθηκε η παρασκευή σύνθετων ηλεκτρολυτικών επικαλύψεων Ni/νανο-TiO2 (μέσης διαμέτρου 21nm, Degussa P25), από λουτρό τύπου Watts απουσία οργανικών προσθέτων, με τη χρήση ηλεκτροδίου περιστρεφόμενου δίσκου και την εφαρμογή τόσο συνεχούς όσο και παλμικού ρεύματος σταθερής φοράς. Αποθέματα καθαρού νικελίου παρασκευάστηκαν επίσης, κάτω από τις ίδιες πειραματικές συνθήκες, προκειμένου να συγκριθούν με τα σύνθετα αποθέματα. Στόχος της εργασίας αυτής είναι ο χαρακτηρισμός των σύνθετων αυτών υλικών, ως προς τις δομικές τους ιδιότητες, τη μορφολογία τους, την κατανομή και τη διασπορά των νανο-σωματιδίων στη μήτρα, καθώς και ο προσδιορισμός της επίδρασης του εγκλεισμού των νανοσωματιδίων TiO2 τόσο στις μηχανικές (σκληρότητα, τραχύτητα, αντοχή σε τριβή και διάβρωση), όσο και στις φωτοεπαγόμενες (φωτοκατάλυση, υπερυδροφιλικότητα) ιδιότητες των σύνθετων αυτών επικαλύψεων Υπό συνθήκες συνεχούς ρεύματος διαπιστώθηκε ότι αυξανομένης της συγκέντρωσης των νανο-σωματιδίων στον ηλεκτρολύτη το ποσοστό εγκλεισμού των νανο-σωματιδίων στη μήτρα αυξάνει συστηματικά με συνέπεια τη βαθμιαία διαφοροποίηση του «αρχικού» επικρατούντος κρυσταλλογραφικού προσανατολισμού των αντίστοιχων απλών αποθεμάτων Ni. Επιπλέον, το ποσοστό εγκλεισμού των νανο-σωματιδίων στη μήτρα φαίνεται να επηρεάζει το μέσο μέγεθος των κρυσταλλιτών, καθώς και την απόδοση ρεύματος της διεργασίας. Τα πειραματικά δεδομένα μέσω των τεχνικών μικροσκοπίας SEM και FEM έδειξαν ότι η ενσωμάτωση των νανο-σωματιδίων είναι ομοιόμορφη χωρίς σημαντικά προβλήματα συσσωμάτωσης, τόσο στην επιφάνεια όσο και στο βάθος του αποθέματος. Υπό συνθήκες παλμικού ρεύματος διαπιστώθηκε ότι, στον «αρχικό» προσανατολισμό λαμβάνουν χώρα μια σειρά από μεταβολές τόσο εξαιτίας της μεταβολής των παραμέτρων του παλμικού ρεύματος (ν, Ton, Toff, Jp), όσο και λόγω της παρουσίας των νανο-σωματιδίων στον καθολύτη. Ο κατάλληλος συνδυασμός των παραμέτρων ηλεκτρόλυσης (pH και Jp) καθώς και των παραμέτρων του παλμικού ρεύματος, οδηγεί σε σύνθετες επικαλύψεις με αυξημένα ποσοστά εγκλεισμού νανο-σωματιδίων και νανο-δομημένη μήτρα, σε σύγκριση με τα αποθέματα που παρασκευάστηκαν υπό συνθήκες DC Από το σύνολο των αποτελεσμάτων που αφορούν στις μηχανικές ιδιότητες (μικροσκληρότητα, τριβολογική συμπεριφορά, αντοχή σε διάβρωση) των απλών και σύνθετων επικαλύψεων Ni και Ni/νανο-TiO2, διαπιστώθηκε ότι οι παράγοντες από τους οποίους εξαρτώνται είναι ο εκλεκτικός προσανατολισμός των κρυσταλλιτών της μήτρας, το μέσο μέγεθός τους, καθώς και το ποσοστό εγκλεισμού των νανο-σωματιδίων TiO2 στη μήτρα. Από τη μελέτη των φωτοεπαγόμενων ιδιοτήτων των σύνθετων επικαλύψεων Ni/νανο-σωματιδίων TiO2 προέκυψε ότι ο συνολικός αυτο-καθαριζόμενος χαρακτήρας των σύνθετων αποθεμάτων Ni/νανο-TiO2 βελτιώνεται καθώς το ποσοστό εγκλεισμού των νανο-σωματιδίων τιτανίας στη μήτρα αυξάνεται, αφού τόσο η φωτοκαταλυτική δράση όσο και η υδροφιλικότητά τους ενισχύονται.
Η εφαρμογή του ραδιοεπισημασμένου αναλόγου της σωματοστατίνης ⁹⁹ᵐTc-depreotide στην διαγνωστική προσέγγιση του μεταστατικού καρκίνου του θυρεοειδούς
Authors: Βαλσαμάκη Πιπίτσα
Published: January 2014

Την τελευταία εικοσαετία, η ύπαρξη υποδοχέων της σωματοστατίνης σε καρκινικά κύτταρα νευροενδοκρινών ή μη ενδοκρινών όγκων, συμπεριλαμβανομένου του καρκίνου του θυρεοειδούς, οδήγησε στην προσπάθεια ανίχνευσης αρνητικών στο ιώδιο μεταστάσεων του διαφοροποιημένου καρκίνου του θυρεοειδούς, καθώς και μεταστατικών βλαβών του μυελοειδούς καρκίνου του θυρεοειδούς, με το γνωστό ανάλογο της ενδογενούς ορμόνης σωματοστατίνης, indium-111-labeled DTPA-octreotide (¹¹¹In-pentetreotide). Σκοπός της παρούσας διατριβής ήταν η αξιολόγηση του νεότερου συνθετικού αναλόγου της σωματοστατίνης, depreotide, που επισημαίνεται με το τεχνήτιο-99m (⁹⁹ᵐTc-depreotide), στην επανασταδιοποίηση του καρκίνου του θυρεοειδούς. Διενεργήθηκε ολοσωματικό και τομογραφικό (single-photon emission tomography- SPET) σπινθηρογράφημα σε ασθενείς με χειρουργηθέντα καρκίνο του θυρεοειδούς με αυξημένα επίπεδα των ειδικών καρκινικών δεικτών ή ύποπτα ευρήματα από τον υπόλοιπο απεικονιστικό έλεγχο. Σε όλη την ομάδα των ασθενών μας, το σπινθηρογράφημα με ⁹⁹ᵐTc-depreotide παρουσίασε ευαισθησία 86,9% και ειδικότητα 66,6%, ενώ οι συμβατικές ακτινολογικές μέθοδοι έδειξαν ευαισθησία 70,8% και ειδικότητα 87,5%. Επίσης, έγινε συνεκτίμηση των αποτελεσμάτων με τις καθιερωμένες ραδιονουκλιδικές τεχνικές. Σε μερικές περιπτώσεις, ο συνδυασμός των κλινικοεργαστηριακών και απεικονιστικών ευρημάτων ή η χειρουργική εξαίρεση μεταστατικών διηθήσεων και η ιστοπαθολογία παρείχαν την οριστική διάγνωση, ενώ σε άλλες η επιβεβαίωση βασίστηκε στην πορεία της νόσου κατά τη διάρκεια διετούς παρακολούθησης. Το σπινθηρογράφημα με ⁹⁹ᵐTc-depreotide παρουσιάζει υψηλή ευαισθησία στην ανίχνευση μεταστατικών εστιών του καρκίνου του θυρεοειδούς, με άμεση αντανάκλαση της εξέλιξης της νόσου σε παθοφυσιολογικό επίπεδο. Σε ασθενείς με διαφοροποιημένο καρκίνο του θυρεοειδούς, φαίνεται να απεικονίζει τις μη-ιωδιοφιλικές μεταστατικές εστίες, χωρίς την ανάγκη να διακοπεί η θεραπεία υποκατάστασης με θυροξίνη ή να χρησιμοποιηθεί ανασυνδυασμένη ανθρώπινη θυρεοτροπίνη. Με βάση τα αποτελέσματά μας, φαίνεται ότι σε ασθενείς με υποτροπιάζοντα ή μεταστατικό διαφοροποιημένο ή μυελοειδή καρκίνο του θυρεοειδούς, υφίσταται θετική συσχέτιση μεταξύ της πρόσληψης του ραδιοφαρμάκου και των επιπέδων των ειδικών καρκινικών δεικτών. Περαιτέρω μελέτες σε μεγαλύτερο αριθμό ασθενών μπορεί να καθιερώσουν μια οριστική συσχέτιση, καθώς και την κλινική σημασία της. Επιπλέον η εξέταση δίνει σχετικά χαμηλή δόση ακτινοβολίας στους πάσχοντες. Τέλος, επιτρέπει την εφαρμογή εναλλακτικής θεραπευτικής προσέγγισης με τη χρησιμοποίηση "ψυχρών" ή "θερμών" αναλόγων της σωματοστατίνης, που αποκτούν ολοένα και μεγαλύτερο έδαφος στα κλινικά δρώμενα. Η συμπληρωματική χρήση της μεθόδου κατά την παρακολούθηση των ασθενών με καρκίνο του θυρεοειδούς κρίνεται αναγκαία, επειδή παρέχει πολύτιμες πληροφορίες, ειδικά σε περιπτώσεις με αυξημένα επίπεδα θυρεοσφαιρίνης ή/και καλσιτονίνης και αρνητικό ολοσωματικό σπινθηρογράφημα με ¹³¹I ή ¹²³/¹³¹I-MIBG ή ⁹⁹ᵐTc -(V)DMSA.
Διερεύνηση συσχετισμού των ελλείψεων του μιτοχονδριακού γονιδιώματος του σπέρματος με την ανδρική υπογονιμότητα
Authors: Ιερεμιάδου Φωτεινή
Published: January 2014

Σύμφωνα με εκτιμήσεις του Παγκόσμιου Οργανισμού Υγείας (WHO), σημαντικό ποσοστό δυσκολιών σύλληψης οφείλεται σε παθολογία του σπέρματος. Κατά πάγια τακτική, ως δείκτης της ανδρικής υπογονιμότητας χρησιμοποιείται το σπερμοδιάγραμμα. Τα τελευταία χρόνια επιχειρείται μια προσπάθεια σχεδιασμού μοριακών-διαγνωστικών ελέγχων (test), για την πρόγνωση της γονιμότητας ενός άνδρα. H παρούσα μελέτη φιλοδοξεί να συμβάλει προς αυτή την κατεύθυνση μέσω της διερεύνησης της εμπλοκής των μιτοχονδρίων στην ανδρική υπογονιμότητα, και πιο συγκεκριμένα διερευνά τη σχέση μεταξύ των ελλείψεων του mtDNA και ανδρικής υπογονιμότητας. Σε γενικές γραμμές, τα υπάρχοντα βιβλιογραφικά δεδομένα, αν και υποδεικνύουν την ύπαρξη μιας σχέσης μεταξύ των ελλείψεων μεγάλης κλίμακας και της χαμηλής ποιότητας του σπέρματος, είναι ασαφή. Βιβλιογραφικές μελέτες για την εμπλοκή της «κοινής» έλλειψης των 4977-bp στη δυσλειτουργία των σπερματοζωαρίων οδήγησαν σε αντικρουόμενα αποτελέσματα. Κατά την παρούσα μελέτη αποκαλύφθηκαν σφάλματα στις χρησιμοποιούμενες μεθοδολογίες, τα οποία μπορούν να οδηγήσουν στην εξαγωγή λανθασμένων και παραπλανητικών συμπερασμάτων, και προτάθηκαν λύσεις για πιο αξιόπιστα αποτελέσματα. Με τις προτεινόμενες μεθόδους αποσαφηνίζεται η εικόνα και παρέχονται ακριβείς πληροφορίες για την αρνητική συσχέτιση της έλλειψης των 4977-bp με την κινητικότητα του σπέρματος, ενώ εντοπίζει για πρώτη φορά αρνητική σχέση μεταξύ της παρουσίας της έλλειψης και της ικανότητας των σπερματοζωαρίων να γονιμοποιήσουν. Δευτερογενώς, ανιχνεύθηκαν και χαρακτηρίστηκαν δύο νέες ελλείψεις με αυξημένη συχνότητα στους υπογόνιμους άνδρες. Τέλος διαπιστώθηκε η πιθανότητα τεχνητής δημιουργίας ελλείψεων κατά την διάρκεια της PCR. Ο προτεινόμενος μηχανισμός για την in vitro δημιουργία των «ψευδο-ελλείψεων» προϋποθέτει την παρουσία επαναλαμβανόμενων αλληλουχιών στα άκρα των περιοχών που απομακρύνονται. Η προτεινόμενη πειραματική διαδικασία είναι ασφαλής, εύκολη και οικονομική και θα μπορούσε να αποτελέσει τυποποιημένο μοριακό-εργαλείο για την πρόβλεψη της ικανότητας ενός άνδρα να γονιμοποιήσει, ακόμα και σε περιπτώσεις ιδιοπαθούς (αγνώστου αιτιολογίας) υπογονιμότητας.
Μελέτη της έκφρασης της τελομεράσης με ανοσοϊστοχημικές και μοριακές τεχνικές καθώς και σύγκριση αυτής με άλλους καρκινικούς - προγνωστικούς δείκτες στα κακοήθη νεοπλάσματα του μαστού του σκύλου
Authors: Ζάβλαρης Μιχαήλ
Published: January 2014

Αντικείμενο της διατριβής αυτής ήταν η μελέτη της έκφρασης τόσο της πρωτεΐνης όσο και του γονιδίου TERT με ανοσοϊστοχημικές και μοριακές τεχνικές, αντίστοιχα, σε καρκινικούς και παρακείμενους μαστικούς αδένες του σκύλου. Επιπλέον διερευνήθηκε η σχέση της TERT με τα ιστοπαθολογικά χαρακτηριστικά των όγκων καθώς και με άλλους καρκινικούς-προγνωστικούς δείκτες όπως το PCNA, το ki67, η p53 και η κασπάση-3. Για την πραγματοποίηση της μελέτης συλλέχθηκαν δείγματα νεοπλασματικών ιστών από 50 θηλυκούς σκύλους με κακοήθη νεοπλάσματα στο μαστικό αδένα. Από τα περιστατικά αυτά συλλέγονταν επίσης δείγματα ιστού από παρακείμενο μαστικό αδένα χωρίς ορατά υπερπλαστικά σημεία. Χρησιμοποιώντας το αντίσωμα NCL-hTERT η πρωτεΐνη TERT ανιχνεύθηκε στο 94% των νεοπλασματικών ιστών και στο 60% των παρακείμενων μαστικών αδένων. Η αξιοπιστία όμως του αντισώματος αυτού τα τελευταία χρόνια βρέθηκε να αμφισβητείται. Για το λόγο αυτό χρησιμοποιήθηκε για πρώτη φορά σε ιστούς σκύλου το πλέον ειδικό αντίσωμα RCK- hTERT. Mε το αντίσωμα αυτό η πρωτεΐνη TERT ανιχνεύθηκε στο 92% των νεοπλασμάτων και στο 52% των παρακείμενων μαστικών αδένων. Το mRNA του γονιδίου TERT ανιχνεύθηκε στο 96% των νεοπλασμάτων και στο 88% των παρακείμενων μαστικών αδένων. Καμία συσχέτιση δε διαπιστώθηκε ανάμεσα στην παρουσία της πρωτεΐνης TERT και παραμέτρους όπως ο βαθμός κακοήθειας και ο ιστολογικός τύπος των νεοπλασμάτων, το μεσοδιάστημα ελεύθερο νόσου και το συνολικό χρόνο επιβίωσης των ζώων. Παρόμοια ήταν τα αποτελέσματα και για τους παρακείμενους μαστικούς αδένες. Επίσης, δεν βρέθηκε στατιστικά σημαντική συσχέτιση της TERT με τους άλλους καρκινικούς δείκτες που εξετάστηκαν. Τα αποτελέσματα της παρούσας διατριβής έδειξαν ότι η TERT εκφράζεται στα κακοήθη νεοπλάσματα του μαστού του σκύλου. Η ανίχνευσή της όμως σε υψηλά ποσοστά και στους παρακείμενους μαστικούς αδένες δεν την καθιστά αξιόπιστο διαγνωστικό/προγνωστικό δείκτη
Βέλτιστος έλεγχος λειτουργίας με ταυτόχρονη ελαχιστοποίηση ηλεκτρομαγνητικών απωλειών ηλεκτρικών κινητήριων συστημάτων, με χρήση δυναμικού προγραμματισμού, ασαφούς λογικής και υλοποίηση - πειραματική επαλήθευση του βέλτιστου ελεγκτή σε ψηφιακό επεξεργαστή σήματος DSP
Authors: Σεργάκη Ελευθερία
Published: January 2014

Στο Μέρος Α' η διδακτορική διατριβή μελετά την ελαχιστοποίηση των απωλειών ηλεκτρικών κινητήριων συστημάτων γνωστού κύκλου εργασιών (π.χ. που κινούν ρομποτικά οχήματα) με τον σχεδιασμό της ενεργειακά βέλτιστης τροχιάς ταχύτητας κίνησης. Η ενεργειακά βέλτιστη τροχιά ταχύτητας συσχετίζεται με την σταθερά χρόνου του κινητήρα. Στο Μέρος Β' προτείνεται μια σειρά καινούριες και βελτιωμένες μέθοδοι ελέγχου διαφορετικών λύσεων ελεγκτών, για την μείωση της διέγερσης των κινητήρων σε πραγματικό χρόνο, που μειώνουν το μαγνητικό πεδίου του κινητήρα ώστε να επιτευχθεί ελαχιστοποίηση των ηλεκτρομαγνητικών απωλειών του τόσο στις καταστάσεις ισορροπίας του κινητήρα όσο και κατά τις μεταβατικές. Αυτοί οι ελεγκτές απαρτίζονται από δύο υποσυστήματα, όπου το ένα είναι βασισμένο σε ελεγκτές ασαφούς λογικής με σκοπό την βέλτιστη μείωση της μαγνητικής ροής και κατά συνέπεια την ελαχιστοποίηση των ηλεκτρομαγνητικών απωλειών των ηλεκτρικών κινητήριων συστημάτων και το άλλο εκτελεί διανυσματικό έλεγχο με σκοπό τον συμβατικό έλεγχο λειτουργίας. Η πειραματική διάταξη εφαρμογής του ελέγχου αποτελείται από την πλατφόρμα eZdsp™ της Digital Spectrum με τον DSP TMS320F2812, τον αντιστροφέα ισχύος DMC1500 της Digital Spectrum για τον κινητήρα 3-phase, 0.18 kW, 220/380 V, 50 Hz, 1350 rpm, και τον κινητήρα μόνιμου μαγνήτη τον κινητήρα AC Servo motor, Applied Motion products, 100 W, 24 V, TAMAGAWA SEIKI CO LTD, JAPAN.
Ρόλος της ατμοσφαιρικής εναπόθεσης θρεπτικών συστατικών και ιχνοστοιχείων στην παραγωγικότητα της νότιο-ανατολικής Μεσογείου
Authors: Μαρκάκη Ζαμπία
Published: January 2014

Η παρούσα μελέτη στοχεύει να διερευνήσει το ρόλο της ατμοσφαιρικής εναπόθεσης των διαλυτών μορφών θρεπτικών συστατικών (αζώτου και φωσφόρου) στην Μεσογειακή λεκάνη. Σε συνδυασμό δε με την μελέτη των ατμοσφαιρικών μορφών και πηγών φωσφόρου θα προκύψουν ενδιαφέρουσες πληροφορίες για τον κύκλο του φωσφόρου και την επίδραση της ατμόσφαιρας στην παραγωγικότητα ολιγοτροφικών οικοσυστημάτων (Μεσόγειος θάλασσα). Επιπλέον εξετάζει το γίγνεσθαι μιας ποικιλίας στοιχείων εντός της στήλης του νερού προκειμένου να συσχετίσει θαλάσσια και ατμοσφαιρικά δεδομένα και να εξετάσει την όποια αλληλεπίδραση μεταξύ ατμόσφαιρας και θάλασσας. Η όμοια συμπεριφορά του λόγου εναπόθεσης DIN/DIP με τον θαλάσσιο λόγο Ν/Ρ, οδηγεί στο συμπέρασμα ότι η ατμόσφαιρα επηρεάζει ανομοιόμορφα την παραγωγικότητα της Μεσογείου. Βάσει των δεδομένων από τις ιζηματοπαγίδες προέκυψε ένα σενάριο κάθετης μεταφοράς ύλης για την Ανατολική Μεσόγειο. Κύριο χαρακτηριστικό του το ότι την άνοιξη η μεταφορά ύλης συσχετίζεται με την βιολογική δραστηριότητα, τα επεισόδια σκόνης και την δημιουργία μεγάλου μεγέθους σωματιδίων, που ταξιδεύουν γρήγορα προς τα κάτω. Αντίθετα το χειμώνα εξαιτίας της χαμηλής παραγωγικότητας και της ηπιότερης εναπόθεσης ατμοσφαιρικής σκόνης, η θαλάσσια ροή μάζας παραμένει σε χαμηλά επίπεδα. Η καλή εποχική συσχέτιση μεταξύ των ατμοσφαιρικών και θαλάσσιων δεδομένων καθιστά προφανές το ότι η ατμοσφαιρική εναπόθεση συμβάλει στην αύξηση του μεγέθους των συσσωματωμάτων που δημιουργούνται στην στήλη του νερού τις περιόδους με έντονη βιολογική δραστηριότητα, οδηγώντας στην ταχύτατη κάθετη μεταφορά τους. Προκειμένου λοιπόν τα μοντέλα παραγωγικότητας και μεταφοράς στην στήλη του νερού να θεωρηθούν πιο ολοκληρωμένα θα πρέπει να συμπεριλάβουν και την παρατηρούμενη σύζευξη μεταξύ ατμόσφαιρας και θάλασσας.
Ανάπτυξη τεχνικών συνδυασμένης επεξεργασίας γεωφυσικών δεδομένων (ειδικής ηλεκτρικής αντίστασης και ταχύτητας διάδοσης σεισμικών κυμάτων) για την απεικόνιση της υφαλμύρινσης σε παράκτιους υδροφορείς
Authors: Hamdan Hamdan
Published: January 2014

Η παρούσα διδακτορική διατριβή αφορά στην ανάπτυξη και εφαρμογή τεχνικών συνδυασμένης αντιστροφής ηλεκτρικών και σεισμικών δεδομένων. Η συγκεκριμένη προσέγγιση αντιστροφής στοχεύει στην απόκτηση ενός πιο αξιόπιστου μοντέλου χωρικής κατανομής γεωλογικών σχηματισμών, καθώς αυτό αφενός θα βασίζεται σε όλα τα διαθέσιμα γεωφυσικά δεδομένα και αφετέρου θα καθίσταται ευκολότερη η ερμηνεία των αποτελεσμάτων που προκύπτουν από διαφορετικές γεωφυσικές μεθόδους. Ειδικότερα, αναπτύχθηκε ένας αλγόριθμος συνδυασμένης αντιστροφής δεδομένων ηλεκτρικής και σεισμικής τομογραφίας, που χρησιμοποιεί δύο υπάρχοντες αλγορίθμους επίλυσης του σεισμικού και γεωηλεκτρικού ευθέως προβλήματος, μετά από κατάλληλες τροποποιήσεις. Ο αλγόριθμος αυτός στηρίζεται στην ποσοτική εκτίμηση της ομοιότητας, η οποία αναμένεται να υπάρχει μέχρι έναν βαθμό και για μία δεδομένη θέση, στα δομικά χαρακτηριστικά των σεισμικών και γεωηλεκτρικών μοντέλων. Το αποτέλεσμα της εφαρμογής της τεχνικής αυτής είναι η απόκτηση δύο τομών με κοινά στοιχεία για το πάχος και το βάθος των σεισμικών και γεωηλεκτρικών στρωμάτων, διευκολύνοντας έτσι την διαδικασία της ερμηνείας των δεδομένων. Προκειμένου να αξιολογηθεί ο αλγόριθμος ως προς την αποτελεσματικότητα του, πραγματοποιήθηκαν δοκιμές σε συνθετικά δεδομένα. Τα αποτελέσματα των δοκιμών αυτών προσεγγίζουν καλύτερα τα πραγματικά μοντέλα σε σύγκριση με εκείνα που προκύπτουν από τις παραδοσιακές μεθόδους ανεξάρτητης αντιστροφής ηλεκτρικών και σεισμικών δεδομένων. Η εφαρμογή των τεχνικών συνδυασμένης αντιστροφής επικεντρώθηκε σε παράκτιες περιοχές, με σκοπό την ανίχνευση και τον εντοπισμό του μετώπου υφαλμύρινσης. Το φαινόμενο της υφαλμύρινσης αποτελεί ένα από τα σημαντικότερα περιβαλλοντικά προβλήματα που συναντάται στον ελληνικό χώρο. Στα πλαίσια της παρούσας διατριβής πραγματοποιήθηκε γεωφυσική διασκόπηση στην περιοχή Στύλος Χανίων, με σκοπό την ανίχνευση και τον εντοπισμό της ζώνης ανάμειξης υφάλμυρου και γλυκού νερού, καθώς και την χαρτογράφηση των τεκτονικών συνθηκών που ευνοούν την διείσδυση του θαλασσινού νερού. Ο αλγόριθμος που αναπτύχθηκε εφαρμόστηκε σε πραγματικά δεδομένα από την περιοχή Στύλος. Αξίζει να σημειωθεί, ότι η περιοχή μελέτης χαρακτηρίζεται από ανομοιογένεια του υπεδάφους (καρστικοποίηση) κάτι που δημιουργεί σοβαρά προβλήματα κατά την αντιστροφή των ηλεκτρικών και σεισμικών δεδομένων. Οι τεχνικές της συνδυασμένης αντιστροφής αποτέλεσαν ένα ισχυρό εργαλείο για την βελτιστοποίηση των αποτελεσμάτων σε μια περιοχή περίπλοκης γεωλογικής δομής όπως είναι η υπό μελέτη περιοχή, με απώτερο στόχο τον προσδιορισμό του μετώπου θαλασσινού/γλυκού νερού.
Attosecond metrology and application of high harmonics
Authors: Kruse Jann-Eike
Published: January 2014

Real-time studies of ultra-fast evolving quantum systems require even faster probe mechanisms. For electronic systems on the atomic scale subfemtosecond laser pulses are suitable. High-order harmonic generation can produce the necessary broad spectrum to support such short pulses. Under certain phase-matching conditions a subset of the emitted radiation can be well phase-locked resulting in attosecond laser pulses. To extract sound information from the experiments' results, accurate and reliable temporal and structural assessment of these pulses is indispensable. Various attosecond metrology methods have been proposed and some applied. Most of these rely either on a two-color photo-ionization of an atomic system by both the extreme-ultraviolet attosecond pulses and the fundamental infrared radiation together or they rely on a second-order autocorrelation based on a two-photon ionization by the mere attosecond pulses alone. Two techniques underlying most of the attosecond metrology methods were compared and evaluated. These are the reconstruction of attosecond beating by interference of two-photon transitions (RABITT) and the second- order intensity volume-autocorrelation (2IVAC). Despite considerable controversy on the applicability and reliability of these two methods, a direct comparison between them has been missing. This thesis
Σύγκριση των αλλοιώσεων του οπτικού πεδίου, σε ασθενείς με γλαύκωμα, με τα ευρήματα του OCT
Authors: Ταλιαντζής Σέργιος
Published: January 2014

Σκοπός της μελέτης είναι η σύγκριση των αλλοιώσεων του οπτικού πεδίου με τα ευρήματα του OCT σε ασθενείς με γλαύκωμα.